MTÜ Eesti Bioanalüütikute Ühing

L. Puusepa 8, Tartu, 51014 Eesti Vabariik

aivar.orav@kliinikum.ee

Teie 29.11.2023 nr 1.2-1/4200-1

Meie 29.01.2024 nr 1/2024

|  |
| --- |
| Kooskõlastus ja arvamusavaldus **tervishoiuteenuste korraldamise seaduse muutmise eelnõu väljatöötamiskavatsusele.**  MTÜ Eesti Bioanalüütikute Ühing on seisukohal, et vajadus on reguleerida kõiki tervishoiu erialasid kus puututakse kokku patsiendile tervishoiu teenuse osutamisega otseselt või kaudselt. Labori erialade esindajad patsiendiga otsest kontakti tavaliselt ei loo ning sissekandeid terviseinfosüsteemi ei tee, siiski edastavad nad mõõtetulemusi TIS-i, kas arvuliselt või narratiivselt läbi laboriinfosüsteemide ning on vastutavad mõõtetulemuste või kirjelduste õigsuse eest. Samuti kuulub näiteks bioanalüütikute töökohustuse hulka invasiivsete laboruuringute tegemine (veeni- ja kapillaarverevõtmine). Selline erialane tegevus eeldab teatavat ettevalmistust ja haridustaset. Seetõttu peame oluliseks tervishoiualase hariduse vajaduse nõude sisseviimist TKS-i tervishoiuerialadel töötamiseks. Eraldi on vajadus määratleda ka erialad, kus töötavad mittetervishoiu ettevalmistusega isikud (nt füüsikud, bioloogid jt).  Loetleme siinkohal erialad, mis vajavad reguleerimist (neid on tõenäoliselt rohkem ja tuleb juurde):  bioanalüütik (tervishoiualane ettevalmistus bakalaureuse tasemel),  abibioanalüütik (õppija bioanalüütiku erialal),  laborianalüütik (ilma tervishoiualase hariduseta laboritöötaja, bakalaureuse tasemel),  meditsiinilaborispetsialist (magistritasemel laboritöötaja)  flebotomist/verevõtutehnik (kutseettevalmistusega laboritöötaja).  (kutsealasid on tegelikult veel) .  Pöörame samuti tähelepanu asjaolule, et paljud erialad on täna standarditud kutsestandarditega (bioanalüütik, meditsiinilaborispetsialst) ning väga mõistlik oleks standarditud kutsete puhul kasutada kutsekvalifikatsiooni süsteemi. Abibioanalüütiku eriala reguleerimisel tuleks lähtuda piirangust, et abibioanalüütik saab töötada ainult nii kaua abibioanalüütikuna, kuni ta õpib. Õpingute katkestamise korral, tal puudub jätkuv õigus abibioanalüütikuna töötada.  MTÜ Eesti Bioanalüütikute Ühingu juhatuse esimees  Aivar Orav |
|  |